Առաջին համաշխարհային պատերազմի ընթացքին Ցեղասպանութիւն կազմակերպած Թուրքիան, միջազգային ընտանիքին կողմէ հաշուետուութեան ենթարկուելու փոխարէն՝ օգտուելով մեծ պետութիւններու միջեւ տիրող հակասութիւններէն եւ սիրաբանութեան մէջ մտնելով պոլշեւիկեան Ռուսիոյ հետ՝ ոչ միայն խուսափեցաւ պատիժէն,այլեւ չվերադարձուց Սեւրի դաշնագիրով նախատեսուած հայկական հողերը, մնացեալ իրաւունքները: Ան, Ալեքսանտրապոլի, Մոսկուայի եւ Կարսի համաձայնագիրներուն շնորհիւ յաւելեալ հողամասեր իւրացուց Արեւելահայաստանէն: Թուրքերը գրաւեցին Սուրմալուն եւ Նախիջեւանը: Սուրմալուն պահեցին: Նախիջեւանը յանձնեցին Ատրպէյճանին: